۱۴۴۶-۴-۱۳ تاریخ نشر شوی خبرونه مرکزی ریاست ‏د افغانی سرې میاشتې سرپرست عمومی رئیس له کاری شریکانو سره وکتل نن چهارشنبه د ربیع الآخر د میاشتې پر ۱۳مه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور ددې خیریه ملی ټولنې له کاری شریکانو ( په افغانستان کې د آی سی آر سی، نړیوال فدراسیون، قطرسرې میاشتې، ترکیې سرې میاشتې او د ناروې د سره صلیب له مسؤلینو) سره د ژمی موسم ته د چمتووالی او همکاریو د دوام په موخه په خپل کاری دفتر کې ناسته ترسره کړه. ناسته کې د افغانی سرې میاشتې سرپرست عمومی رئیس د افغانی سرې میاشتې د کاری شریکانو له دوام داره او هر اړخیزو همکاریو د مننې ترڅنګ د مرستو په رسونه کې د بشپړ شفافیت او روڼتیا ډاډ ورکړ. نوموړی ددې خیریه ملی ټولنې له کاری شریکانو څخه د ژمی موسم تر را رسېدو وړاندې اړمنو، پېښځپلو او له ګاونډیو هېوادونو راستنېدونکو کډوالو ته د خوراکی، غیر خوراکی، روغتیایی او سون توکو په برخه کې د بېړنیو او اړینو مرستو برابرولو غوښتنه وکړه. یادو کاری شریکانو په خپلو خبرو کې د اړمنو، پېښځپلو او راستنېدونکو کډوالو د لاسنیوی په پار د ژمې له سړې هوا څخه د ځان ساتنې اړوند توکو سربېره د خوراکی، غیر خوراکی توکو او روغتیایی موادو د چمتو کولو ژمنه وکړه او دې برخه کې یې د بشپړې همکارۍ ډاډ څرګند کړ. هلمند د افغانی سرې میاشتې له لوری نن چهارشنبه د ربیع الآخر د میاشتې پر ۱۳مه، د هلمند ولایت په باباجی ولسوالۍ کې له ۱۰۰ بې سرپرسته کورنیو سره د خیاطۍ د مختلف النوعه توکو تر څنګ د ۹.۶ ټنه خوراکی توکو مرسته ترسره شوه. یاده مرسته چې د قطر هېواد د سرې میاشتې له لوری چمتو شوې وه؛ هرې کورنۍ ته ۱۸ قلمه د خیاطۍ توکی او ۹۶ کیلو خوراکی توکی چې اوړه، غوړی، وریژې، لوبیا، بوره، شین چای او مالګه په کې شامله وه؛ ورکړل شول. ــــــــــــــــــــــــــــــــــــــــــــــــــــــــــــــــــــــــــــــــــــ امروز چهارشنبه ۱۳ ربیع الآخر، از سوی هلال احمر افغانی علاوه بر لوازم مختلف النوع خیاطی ۹,۶ تُن مواد غذایی برای ۱۰۰ خانواده بی سرپرست در ولسوالی باباجی ولایت هلمند نیز توزیع شد این کمک ها که توسط هلال احمر قطر تهیه شده بود، در آن به هر خانواده ۱۸ قلم مواد خیاطی و ۹۶ کیلو مواد غذایی که شامل آرد، روغن، برنج، لوبیا، شکر، چای سبز و نمک بود، مساعدت شد. لوګر نن چهارشنبه د ربیع الآخر د میاشتې پر ۱۳مه، د افغانی سرې میاشتې له لوری د لوګر ولایت مرکز کې له ۳۸ اړمنو او بې سرپرسته کورنیو سره په ټولیز ډول درې سوه اتیا زره (۳۸۰،۰۰۰) افغانۍ نغدی مرسته ترسره شوه. یاده مرسته چې د لوګر ولایت د پاسپورټ آمریت له لوری چمتو شوې وه؛ هرې کورنۍ ته ۱۰،۰۰۰ افغانۍ ورکړل شوې. ــــــــــــــــــــــــــــــــــــــــــــــــــــــــــــــــــــــــــــ امروز چهارشنبه ۱۳ ربیع الاخر، از سوی هلال احمر افغانی در مجموع مبلغ سیصد و هشتاد هزار ( ۳۸۰،۰۰۰) افغانی برای ۳۸ خانواده نیازمند و بی سرپرست در مرکز ولایت لوگر توزیع شد. این کمک که توسط آمریت پاسپورت ولایت لوگر تهیه شده بود، در آن به هر خانواده مبلغ ۱۰،۰۰۰ افغانی مساعدت شد.